Henry Briggs
Store norske leksikon,Realfag,Matematikk,Matematikkens grunnlag og historie,Biografier innen matematikk
Henry Briggs var en engelsk matematiker som var lærer i Cambridge og London, inntil han i 1619 ble professor i geometri i Oxford.
Briggs var den første til å innse fordelen ved et logaritmesystem med grunntallet 10, og etter konferanser med John Napier, logaritmenes oppfinner, foretok han utførlige beregninger av slike briggske logaritmer. En mindre tabell utkom i 1617, mens hans Arithmetica logarithmica, som utkom i 1624, inneholdt logaritmene med 14 desimaler. Senere beregnet han også logaritmene til de trigonometriske funksjonene med stor nøyaktighet (Trigonometria Britannica, 1633).Briggs bidrog også til utviklingen av metoder for numerisk regning. Les mer i Store norske leksikon matematikk Eksterne lenker Henry Briggs på MacTutor History of Mathematics archive